หลายประเทศมองหาแหล่งพลังงานทางเลือก ที่ไม่เป็นพิษเป็นภัยต่อสิ่งแวดล้อม
หลายประเทศกำลังมองหาแหล่งพลังงานทางเลือก ซึ่งจะทำให้ไม่ต้องพึ่งพาอาศัยพลังงานน้ำมันมากเหมือนแต่ก่อน และยังจะช่วยลดการปล่อยแก๊สที่ก่อให้
ปัญหาอยู่ตรงที่การหาเงินมาใช้จ่ายในการดำเนินการเช่นนั้นโดยไม่ต้องอาศัยใช้เงินภาษีอากร บางประเทศในยุโรปมีโครงการที่ทำเช่นนั้นได้และประเทศอื่นๆรวมทั้งสหรัฐกำลังพิจารณาว่า จะทำตามอย่างนั้นได้บ้างหรือไม่ การผลิตกระแสไฟฟ้าส่วนใหญ่ที่ใช้กันอยู่ในอเมริกามาจากการเผาผลาญถ่านหินแก๊สธรรมชาติ หรือโรงไฟฟ้านิวเคลียร์ มีไม่ถึงสี่เปอร์เซ็นต์ที่มาจากแหล่งพลังงานที่เกิดใหม่ได้อย่างเช่นแสงอาทิตย์ และพลังลม ส.ส. John McCoy จากรัฐวอชิงตันกล่าวว่าสหรัฐจะต้องเร่งรีบหาทางใช้แหล่งพลังงานเกิดใหม่ได้ให้มากขึ้นเพื่อจะได้เป็นอิสระจากเชื้อเพลิงประเภทสารอินทรีย์ ส.ส. McCoy ให้ความเห็นว่าวิธีที่ดีที่สุดที่จะทำเช่นนั้นได้ คือรัฐบาลจะต้องให้การรับประกันแก่ผู้ผลิตไฟฟ้าจากแหล่งพลังงานที่เกิดใหม่ได้นี้โดยรัฐรับประกันว่า ถ้ามีผู้ผลิตไฟฟ้าในลักษณะนี้ขึ้นมาบริษัทผู้ขายไฟฟ้าในท้องถิ่นจะเป็นผู้รับซื้อรวมทั้งยอมทำความตกลงระยะยาวในราคาซื้อที่คุ้มค่าการผลิต และให้ได้กำไรพอควร โครงการที่มีสิ่งจูงใจให้อย่างนี้ เรียกว่า “Feedin Tariff” หรือภาษีในตัวมีการออกกฎหมายสนับสนุนโครงการในลักษณะนี้แล้วเมื่อไม่นานมานี้ในรัฐเวอร์ม้อนท์แคลิฟอร์เนีย และโอเรกอน และส.ส. McCoy ก็กำลังเตรียมร่างกฎหมายอย่างเดียวกันสำหรับทั้งประเทศเพื่อนำเสนอต่อรัฐสภาต่อไป คุณ Christian Maas อธิบดีกรมสิ่งแวดล้อมของนคร Hamburg ในประเทศเยอรมนีบอกว่านับตั้งแต่นำโครงการนี้ไปใช้เมื่อ 10 ปีที่แล้วมีการผลิตไฟฟ้าจากพลังลม จากชีวมวลสาร และจากแสงอาทิตย์เพิ่มมากขึ้น และยังมีการจ้างงานเพิ่มขึ้นอีกนับแสน แต่เจ้าหน้าที่ของ Hamburgผู้นี้ยอมรับว่า ไฟฟ้าจากแหล่งพลังงานเกิดใหม่ได้นี้ค่อนข้างแพงโดยเฉพาะที่ผลิตจากแสงอาทิตย์ และผู้บริโภคเป็นผู้รับภาระราคาที่เพิ่มขึ้น บริษัทผู้ขายไฟฟ้าในรัฐวอชิงตันไม่เห็นด้วยกับโครงการอย่างนี้คุณ DaveWarren สมาชิกสมาคมสาธารณูปโภคเขตในรัฐวอชิงตันให้ความเห็นว่าถ้านำโครงการนี้มาใช้ บริษัทผู้ขายไฟฟ้าจะถูกบังคับให้ซื้อไฟฟ้าที่ไม่ต้องการและไม่ใช้พลังน้ำ ซึ่งถูกกว่ามากในการผลิตไฟฟ้า คุณ Dave ยังให้ตัวเลขประมาณการไว้ด้วยว่าถ้านำโครงการอย่างในเยอรมนีไปใช้ในรัฐวอชิงตันแล้วแต่ละครอบครัวจะเสียค่าไฟในแต่ละเดือนเพิ่มขึ้นอย่างน้อย .03% จนถึง 15% ขึ้นอยู่กับว่าบริษัทผู้ขายไฟฟ้ามีลูกค้ามากน้อยแค่ไหน ยังจะมีการแสดงความคิดเห็นในเรื่องนี้กันต่อไปอีกอย่างแน่นอน